পশ্চিমবঙ্গের রূপরেখা
পশ্চিমবঙ্গের বিভিন্ন বিষয় সম্পর্কে পরিচয় ও তথ্য প্রদান করতে নিচের রূপরেখাটি তৈরী করা হল: পশ্চিমবঙ্গ – পূর্ব ভারতের একটি অঙ্গরাজ্য এবং ৯১ মিলিয়নের অধিক জনসংখ্যা সমন্বিত, ভারতের চতুর্থ-বৃহত্তম জনবসতিপূর্ণ রাজ্য। ৩৪,২৬৭ মা২ (৮৮,৭৫০ কিমি২) বিস্তৃত পশ্চিমবঙ্গের সীমানায় রয়েছে প্রতিবেশী রাষ্ট্র বাংলাদেশ, নেপাল ও ভুটান এবং ভারতীয় রাজ্য ওড়িশা, ঝাড়খণ্ড, বিহার, সিকিম ও আসাম। রাজ্যের রাজধানী কলকাতা (কলিকাতা), ভারতের অন্যতম বৃহৎ শহর। প্রতিবেশী রাষ্ট্র বাংলাদেশের সঙ্গে একত্রিতভাবে এটি জাতি-ভাষা অঞ্চল 'বঙ্গ' নামে পরিচিত।